section_heading: Klupska karijera
paragraph_text: Nakon Zadra, Petković je igrao za HNK Primorac Biograd, da bi se u ljeto 2019. vratio u NK Hrvatski dragovoljac. U 13 utakmica za taj klub u Drugoj HNL postigao je 7 golova, uz tri asistencije.<ref> U siječnju 2020. Petković je potpisao ugovor s prvoligašem NK Varaždin. Prvi nastup u Prvoj HNL imao je 2. veljače 2020. protiv HNK Hajduk, a prvi pogodak postigao je 15. veljače za pobjedu protiv NK Inter u Zaprešiću 1:2,<ref> svega osam minuta nakon što je ušao u igru.